فرانسا پرزیدنتی امانوئل ماکرون، خبرینی طرف‌لی گؤردوغو روسیا تودی موخبیرلری‌نین پرزیدنت‌لیک سارایینا گیریشینی قاداغان ائدیب.
امانوئل ماکرون، اؤتن گون‌لرده لی پوینت ژورنا‌لی‌نین پرزیدنتی رجب طیب اردوغانی قارالایان قاپاغینا تورکیه‌نین تپکیسینه باخمایا‌راق، مطبوعات و ایفاده آزادلیغین‌دان بحث ائتمیشدی.
روسیا تودی‌ین خبرچی‌لیگینی طرف‌لی گؤردوغو بیر نئچه دفعه تنقید ائدن ماکرون، فرانسیز مطبوعات کارتینا صاحب اولان و آکردیتاسیون پروسه‌سینی حیاتا کئچیرن روسیا تودی موخبیرلرینه قاداغا گتیردی.
الیزا ساراییندا باشقا اؤلکه موخبیرلری کیمی مطبوعات منسوبو اولا‌راق گیریشینی حیاتا کئچیرمک اوچون مطبوعات گیریش نقطه‌سینه گئدن روسیا تودی موخبیرلری پولیس طرفین‌دن انگللنیب. موخبیرلرین گیزلی چکیلیش ایله حیاتا کئچیردیگی و نشر ائتدیردیگی گؤرونتولرده،
"پرزیدنتین تعلیماتی قطعی. گیرمه‌نیزی ایستمیر. روسیا تودی اولدوغو پروسه‌یه گیره‌مزسینیز" آچیقلاماسینی ائدن پولیس مامورلاری‌نین مطبوعات نماینده‌لرینی قاپی‌دان قوودوغو گؤررولور.
حادثه اوزرینه شاشقین دؤنن روسیا تودی موخبیری کیریل کوتیکوو، قاتیلدیغی بیر رادیو پروقرامیندا،
"نه زامان‌دان بری بیر پرزیدنت کیم ژورنالیست اولوب اولمادیغینا قرار وئریر؟ اوسته‌لیک، بیز اجنبی دا دئییلیک، فرانسیز مطبوعات کارتینا صاحب فران‌سیز ژورنالیستیک" آچیقلاماسیندا وئریب.
